Diari Oficial de la Generalitat Valenciana


Sumari del DOGV 7904, del 26-10-2016 (2016/8428)

DECRET 155/2016, de 21 d'octubre, del Consell, pel qual s'aprova el canvi de denominació del Col·legi Oficial d'Enginyers Tècnics Agrícoles i Pèrits Agrícoles de València i Castelló, per la de Col·legi Oficial d'Enginyers Tècnics Agrícoles i Graduats en Enginyeria Agrícola de València i Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8428


Data del document
:   21-10-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * València
    * Castelló de la Plana
    * legislació

DECRET 155/2016, de 21 d'octubre, del Consell, pel qual s'aprova el canvi de denominació del Col·legi Oficial d'Enginyers Tècnics Agrícoles i Pèrits Agrícoles de València i Castelló, per la de Col·legi Oficial d'Enginyers Tècnics Agrícoles i Graduats en Enginyeria Agrícola de València i Castelló. [2016/8428]  
PREÀMBUL  
  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les Administracions Públiques; i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, es troba arreplegada en la Llei 2/1974, de 13 de febrer, sobre col·legis professionals, amb les seues modificacions posteriors.  
per la seua banda l'estatut d'Autonomia de la Comunitat Valenciana, en l'article 49.1.22, confereix a la Generalitat competència exclusiva en matèria de col·legis professionals i exercici de les professions titulades, sense perjuí del que disposen els articles 36 i 139 de la Constitució.  
  
En exercici d'aquestes competències es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, l'article 9.2 del qual disposa que el canvi de denominació d'un col·legi requerirà l'acord previ d'aquest, i l'informe del Consell Valencià de Col·legis corresponent, i haurà de ser aprovat mitjançant un decret del Consell.  
El Col·legi Oficial d'Enginyers Tècnics Agrícoles i Pèrits Agrícoles de València i Castelló es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 11 de la Secció Primera, mitjançant una resolució del director general d'Interior, de data 23 de novembre de 1987.  
En virtut d'això, de conformitat amb el que disposa l'article 9.2 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, prèvia la tramitació prevista en l'article 19 del Reglament de desplegament de l'esmentada llei, aprovat pel Decret 4/2002, de 8 de gener, del Consell, a proposta de la consellera de Justícia, Administració Pública, Reformes Democràtiques i Llibertats Públiques, de conformitat amb l'article 28.c de la Llei 5/1983, de 30 de desembre, de la Generalitat, del Consell i amb la deliberació prèvia del Consell, en la reunió del dia 21d'octubre de 2016,  
  
  
DECRETE  
  
Article 1. Canvi de denominació  
Aprovar el canvi de la denominació de l'actual Col·legi Oficial d'Enginyers Tècnics Agrícoles i Pèrits Agrícoles de València i Castelló, per la de Col·legi Oficial d'Enginyers Tècnics Agrícoles i Graduats en Enginyeria Agrícola de València i Castelló.  
  
Article 2. Inscripció registral  
Ordenar la inscripció d'aquest canvi de denominació en el Registre de Col·legis Professionals i de Consells Valencians de Col·legis Professionals, en compliment de l'article 24 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana.  
  
  
DISPOSICIÓ ADDICIONAL  
  
Disposició addicional única, incidència pressupostària  
El canvi de la denominació de l'actual Col·legi Oficial d'Enginyers Tècnics Agrícoles i Pèrits Agrícoles de València i Castelló, per la de Col·legi Oficial d'Enginyers Tècnics Agrícoles i Graduats en Enginyeria Agrícola de València i Castelló, no té incidència pressupostària per a l'Administració pública de la Generalitat.  
  
  
DISPOSICIÓ FINAL  
  
Disposició final única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 21 d'octubre de 2016  
  
El president de la Generalitat,  
XIMO PUIG I FERRER  
  
La consellera de Justícia, Administració  
Pública, Reformes Democràtiques i  
Llibertats Públiques,  
GABRIELA BRAVO SANESTANISLAO